Футбол буйынса Польша йыйылма командаһы

**Футбол буйынса Польша йыйылма командаһы** () — халыҡ-ара футбол турнирҙарында Польша исеменән сығыш яһаусы команда. Етәксе органы — Польша футбол ассоциацияһы.

2022 йылдың 6 октябренә йыйылма команда ФИФА рейтингында 26-сы һәм 2017 йылдың 11 октябренә УЕФА рейтингында 9-сы урынды биләй.

## Тарихы

### Донъя чемпионаттары
Йыйылма команда 1934 йылғы донъя чемпионатына эләкмәй чемпионатына эләкмәй. Улар тәүге тапҡыр Францияла үткән донъя чемпионатында ҡатнаша, унда төркөмдән сығалар һәм 1/8 финалда уйнайҙар әммә өҫтәмә ваҡытта Бразилиянан 5:6 иҫәбенә еңеләләр.

Польша 20-се быуаттың 70-се йылдар уртаһынан 80-се йылдар уртаһына тиклем ҙур уңыштарға өлгәшә. Ул саҡта йыйылма команда 1974 йылда Германия Федератив Республикаһында үткән Донъя чемпионатында 3-сө, 1982 йылда Испаниялағы Донъя чемпионатында 3-сө урынды ала һәм Мексикала 1/8 финалға сыға.

2010 һәм 2014 йылғы донъя чемпионаттарында ҡатнашмай, 2002, 2006 һәм 2018 йылдарҙағы донъя чемпионаттарында ҡатнаша, ләкин унда төркөм этабынан сыҡмай.

2022 йылғы донъя чемпионатында яңы быуын уйынсыларынан (Левандовский, Зиленьский) торған команда төркөмдән сығып, 1/8 финалда уйнай, унда Франция йыйылма командаһынан 1:3 иҫәбе менән еңелә

## Европа чемпионаттары

### Европа чемпионаты 2008
Һайлап алыу турнирында (Футбол буйынса Европа чемпионаты 2008 (һайлап алыу турниры, А төркөмө): команда Португалия, Сербия, Финляндия, Бельгия, Ҡаҙағстан, Әрмәнстан, Әзербайжан командалары менән осраша һәм, 28 мәрәй йыйып, беренсе урынға сыға.

2008 йылда Польша йыйылма командаһы үҙ тарихында Европа чемпионатының йомғаҡлау өлөшөндә тәүге тапҡыр уйнай (Австрия/Швейцарияла үтә), унда төркөм этабында сығыштарын 4-се урында тамамлай (1 тигеҙ иҫәп менән (Австрия менән) һәм 2 тапҡыр еңелә (Хорватия һәм Германиянан).

### Европа чемпионаты 2012
2012 йылда үҙ илендә үткән футбол буйынса Европа чемпионатында Польша йыйылмаһы Рәсәй, Греция һәм Чехия менән бер төркөмгә эләгә һәм һуңғы урын ала.

### Европа чемпионаты 2016
**Һайлап алыу турниры**:
2014 йылдың 7 сентябрендә 1-се тур матчында Польша йыйылма командаһы ситтә Гибралтар йыйылма командаһын 7:0 иҫәбе менән еңә. Турнирҙың икенсе матчында, 2014 йылдың 11 октябрендә, Польша командаһы Варшавала ғәмәлдәге чемпион Германияны 2:0 иҫәбе менән еңеп сыға. Был — уның рәсми матчтарҙа Германия йыйылма командаһын беренсе еңеүе.

**Финал турниры:**
Төркөм турниры һөҙөмтәләре буйынса Польша йыйылма командаһы 7 мәрәй йыя һәм төркөмдә икенсе урындан 1/8 финалға сыға. 2016 йылдың 25 июнендә 1/8 финалында Швейцария йыйылма командаһын пенальти серияһында 5:4 иҫәбе менән еңә. 2016 йылдың 30 июнендә сирек финалда команда Португалия йыйылма командаһы менән осраша, төп ваҡыт 1:1 иҫәбе менән тамамлана, әммә пенальти серияһында был юлы еңелә.

### Европа чемпионаты 2020
Дүртенсе Европа чемпионатында (2021 йылда 10 илдең 11 стадионында үткәрелә) Польша йыйылма командаһы Е төркөмөнә эләгә. Төркөм этабы һөҙөмтәләре буйынса ул 1 мәрәй йыя һәм төркөмдә һуңғы урынды биләй.

### [[Йәйге Олимпия уйындарында футбол|Йәйге Олимпия уйындары]]
* 1900 — 1920 — *ҡатнашмай*
* 1924 — тәүге этап
* 1928 — *квалификациянан үтмәй*
* 1936 — 4-се урын
* 1940 — *уйындар үткәрелмәй*
* 1944 — *уйындар үткәрелмәй*
* 1948 — *квалификациянан үтмәй*
* 1952 — 1/8 финал
* 1956 — *квалификациянан үтмәй*
* 1960 — төркөм этабы
* 1964 — 1968 — *квалификациянан үтмәй*
* 1972 — **чемпион**
* 1976 — 2-се урын
* 1980 — 1988 — *квалификациянан үтмәй*
* 1992 — 2-се урын
* 1996 — 2016 — *квалификациянан үтмәй*

## Ҙур халыҡ-ара турнирҙарҙа сығыш яһау статистикаһы

### [[Футбол буйынса донъя чемпионаты|Футбол буйынса донъя чемпионаттары]]

* * — өҫтәлмә матчта еңелә.

### [[Футбол буйынса Европа чемпионаты|Европа чемпионаты]]

## Футбол формаһы

### Өй уйындарында

### Ҡунаҡта

### Экипировкаһы

## Иҫкәрмәләр

## Һылтанмалар

* Официальный сайт Польского футбольного союза
* Сайт 90minut.pl — статистика игр сборной Польши